মিক ফোলি
মাইকেল ফ্রান্সিস ফোলি (ইংরেজি উচ্চারণ: /mɪk ˈfoʊli/; জন্ম: জুন ৭, ১৯৬৫) একজন আমেরিকান লেখক, অভিনেতা, এবং সাবেক পেশাদার কুস্তিগির এবং ধারাভাষ্যকার। ওনি বর্তমানে ডাব্লিউডাব্লিউই এর সাথে যুক্ত আছেন। ফোলি অনেকগুলো কুস্তি সংস্থার হয়ে কুস্তি লড়েছেন এর মধ্যে ওয়ার্ল্ড রেসলিং ফেডারেশন (ডাব্লিউডাব্লিউএফ, বর্তমানে ডাব্লিউডাব্লিউই), ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ), এক্সট্রিম চ্যাম্পিয়নশিপ রেসলিং (ইসিডাব্লিউ), টোটাল ননস্টপ একশন রেসলিং (টিএনএ), এবং ন্যাশনাল রেসলিং এলায়েন্স (এনডাব্লিউএ)। তাকে ডাব্লিউডাব্লিউই এর ইতিহাসে কিংবদন্তিদের মধ্যে একজন ধরা হয়, এবং তিনি রেসেলমেনিয়ায় অংশ নিয়েছিলেন ১৯৯৯ এ এবং ২০০০ এ। তাকে ২০১৩ সালে ডাব্লিউডাব্লিউই হল অফ ফেমে জায়গা দেওয়া হয়।